Die Cheetahs-stut, Ox Nche, is ook uitgenooi na die laaste Springbok-belyningskamp wat Sondag in Durban begin. Hy sal hom by 15 spelers van die Sharks aansluit vir die kamp.
Die Waratahs het een verandering aan hul span gemaak vir die wedstryd teen die Lions. Tom Staniforth sal slot speel saam met Rob Simmons.
Kom ons loer na die naweek se bepalings.
20 Waratahs v Lions Allianz Stadion 11:45
21 Crusaders v Sunwolves AMI Stadion 09:35
21 Reds v Chiefs Suncorp Stadion 11:45
21 Sharks v Stormers Jonsson Kings Park Stadion 17:15
22 Brumbies v Jaguares GIO Stadion 08:05
Een wedstryd is gister in die Indiese Premierliga Die Kolkata Knight Riders is nou die voorlopers op die punteleer.
18 Rajasthan Royals v Kolkata Knight Riders T20 Kolkata wen met 7 paaltjies
In die Federasiebeker vir vroue word die twee halfeindstryde van die Wêreldgroep die naweek gespeel. Duitsland speel op klei teen die Tsjeggiese Republiek in Stuttgart. Die VSA speel in ŉ wegwedstryd teen Frankryk in die ander halfeind.
Gister het Suid-Afrika teen Finland gespeel en met 2-1 geseëvier.
Katie Poluta (RSA) verloor teen Piia Suomalainen (FIN) 7-6(4) 0-6 en 3-6.
Chanel Simmonds (RSA) klop Mia Eklund (FIN) 6-0, 5-7 en 6-1.
Madrie le Roux / Chanel Simmonds (RSA) klop Mia Eklund / Emma Laine (FIN) 6-3 en 7-6(4).
Vandag speel Suid-Afrika in die uitspeelfase teen Malta.
By die Monte Carlo Meesters vir mans was daar oorwinnings vir (1) Rafael Nadal wat Bedene Aljaz met 6-1 en 6-3 afgeransel het. (2) Marin Čilić het Fernando Verdasco met 6-3 en 7-6 afgestof. Die negende gekeurde Novak Djokovic het Borna Ćorić met 7-6 en 7-5 geklop.
Vandag begin die Trophee Hassan II-toernooi in Marokko. Justin Walters en Eric van Rooyen is onder die Suid-Afrikaners wat in aksie sal wees.
In Amerika sal Ernie Els en Retief Goosen later vandag afslaan in die Texas Ope in San Antonio.
In Harare begin die Zimbabwe Ope ook vandag.
Die Grand Prix van die Amerikas word Sondagaand Suid-Afrikaanse tyd afgehandel. Die eerste oefenrondes word môre gejaag terwyl die kwalifisering vir die wegspringrooster Saterdag sal plaasvind.
Vandag word daar twee wedstryde gespeel.
Burnley v Chelsea Turf Moor 20:45
Leicester City v Southampton King Power Stadion 20:45